Keskustelu:Mäkimeirami

message: "Perimätiedon mukaan Kyproksen kuninkaan Cinyrasin palvelija kaatui, kun hän oli kantamassa valtavaa parfyymiastiaa. Tietäen isäntänsä tulisen luonteen palvelija järkyttyi niin, että pyörtyi ja muuttui oreganoksi."
Tällaiset tarut eivät minusta lisää artikkelin arvoa, ellei niillä ole yleisempää merkitystä. --Tsemii 24. huhtikuuta 2005 kello 12:31:28 (UTC)
replies: text: Totta mooses tuollainen kultturihistoria lisää artikkelin arvoa, vaikkei olekaan kaikkein olennaisinta tietoa mäkimeiramin historiasta. -Jean d'Arc 24. huhtikuuta 2005 kello 20:05:37 (UTC)

message: Myönnän, että Kassusta katsottuna näyttää siltä, että "vain prismaticum" olisi oregano. Onkohan se vähän (Kassun?) hätäinen tulkinta? Maalaisjärjellä ajateltuna oregano olisi mäkimeirameista se, mitä pizzan päälle ripotellaan ja mitä siksi tonneittain maustetukuissa myydään.  Vertailun vuoksi englanninkielisen Wikipedian oreganoartikkelissa mainitaan 6 alalajia ja 4 lajiketta, eikä mikään niistä ole 'Prismaticum'.  Italiankielisessä puhutaan alalajista subsp. prismaticum. Ruotsinkielisessä mainitaan lajike 'Prismaticum' ja sanotaan sen sopivan hyvin mausteeksi, mutta en ole löytänyt Kassun lisäksi mitään, mikä tukisi tätä tulkintaa, mikä nyt tässä suomenkielisessä esitetään. 
--88.113.46.53 11. helmikuuta 2023 kello 11.42 (EET)
replies: text: Oregano-niminen kasvi ei ole yhtä kuin oregano-niminen mauste. Oregano-mauste on yrttisekoitus, jossa voi olla mukana oregano-kasvia (Origanum vulgare ’Prismaticum’). Artikkelin väite siitä, että mäkimeiramia lajina kutsuttaisiin oreganoksi, on lähteetön ja mahdollisesti virheellinen. Sen sijaan ainakin turkinmeiramia (Origanum onites) on vanhemmissa kirjoissa kutsuttu oreganoksi. Eri aikoina on ollut eri käsityksiä siitä, mitä oreganossa käytetyistä yrteistä voi kutsua pelkäksi oreganoksi. Mielestäni olisi järkevintä, jos oregano-sanaa käytettäisiin kasvien sijaan vain mausteesta, mutta Wikipedian täytyy noudattaa nimistölähteitä. Voin tehdä artikkelin oregano-mausteesta, jos se selventäisi asiaa. --Paranaja (keskustelu • muokkaukset) 11. helmikuuta 2023 kello 15.03 (EET)
replies: text: :Olen eri mieltä. Kyllä oregano on mausteyrtti eikä missään nimessä mikään maustesekoitus. Jos sellaista väitetään niin sitten pitää kyllä löytyä hyvä lähde. Katso esim. englanninkielistä Wikipedia-artikkelia Oregano. Väite ei ole lähteetön, Kassu on hyvinkin auktoritäärinen lähde. Muita lähteitä, missä samaa sanotaan, että oregano on mäkimeiramin synonyymi löytyy helposti kymmeniä.  –Kommentin jätti 88.113.46.53 (keskustelu) 11. helmikuuta 2023 kello 16.31‎
replies: text: :: Tein artikkelin Oregano, jossa lähteitä noudattaen kerrotaan, että oregano on yleensä kolmen yrtin maustesekoitus. Englannin kielessä oregano voi toki tarkoittaa mäkimeiramia, mutta se ei kerro mitään suomenkielisistä termeistä. Väite, että oregano tarkoittaa Origanum vulgare -lajia, on lähteetön, eikä lähteeksi merkitty Kassu ei tue väitettä. Netissä on kyllä lähteitä, joiden mukaan mäkimeiramia kutsutaan oreganoksi, mutta ne eivät ole Kassun kaltaisia nimistölähteitä. Sinä pidät Kassua pätevänä nimistölähteenä, mutta silti haluat poiketa Kassun nimistöstä ja tehdä oman tulkintasi, jonka mukaan mäkimeiramin lajike olisi sama asia kuin mäkimeirami. Tätä en ihan ymmärrä. --Paranaja (keskustelu • muokkaukset) 11. helmikuuta 2023 kello 16.55 (EET)

text: ::Termit voivat vaihdella hieman eri kielittäin. Sinänsä siis kun käsitellään sitä, mitä tarkoitetaan suomeksi oreganolla, kannattaa pysyä suomenkielisissä lähteissä. Wikipedian nimistölähteet Kassu ja Suomen Lajitietokeskus toteavat sen olevan lajike 'Prismaticum'. On toki varmasti sivuja, joilla ne ovat synonyymienomaisia , joskin tuolvakin mainitaan 'Prismaticum' oreganona, ja muita erikseen

text: ::Mikä tuo prismaticum sitten tarkalleen on, on toinen kysymys. Sitä näytetään käsiteltävän vaihtelevasti lajikkeena, alalajina tai muunnoksena. --Nitraus (wikinät) 11. helmikuuta 2023 kello 16.57 (EET)

text: ::Katselin tänään kaupassa noita oreganopusseja. Lidlin oreganossa luki "ainesosat: oregano", toisessa sanottiin sen sisältävän ainoastaan mäkimeiramia. Meiran oreganopussissa oreganoa sanotaan yksikössä yhdeksi mausteyrtiksi. Santa Marian web-sivuilla  sanotaan, että "Oreganoa kutsutaan vuorten kaunistukseksi kauniiden sinisten kukkiensa takia". Se, että Wikipedia nyt väittää uutena tietona oreganoa joksikin maustesekoitukseksi lähteenään joku Luontoportin lähteetön pakina, ei kyllä tätä asiaa selvennä vaan sekottaa. 88.113.46.53 12. helmikuuta 2023 kello 18.13 (EET)
replies: text: ::: Kyllä minä luotan ennemmin Luontoporttiin kuin maustepussien etiketteihin. Noissa ainesosissa vedetään sen verran mutkia suoriksi, että olisi yllättävää, jos kaikki kolme kasvilajia olisi mainittu. Luontoportti kelpaa lähteeksi Wikipediassa, maustepussien etiketit taas eivät. --Paranaja (keskustelu • muokkaukset) 13. helmikuuta 2023 kello 14.30 (EET)

text: On totta, että mikä on oregano voidaan määritellä useilla eri tavoilla. Epäselväksi koettu lause kuuluisi rautalankaversiona: 
* Lajia kutsutaan myös oreganoksi, joka tarkoittaa taksonomisessa nimistössä täsmällisesti vain lajiketta 'Prismaticum'.[lähteet väittämälle]

text: Tässä ei ole suurempaa dramatiikkaa, kuin että näissä alkumääritelmissä aivan tarkoituksella käytetään mahdollisimman autoritaarisia lähteitä. Yleiskielessä oregano voi hyvinkin tarkoittaa tyystin eri asiaa kuin kasvien taksonomisessa nimistössä. Kuitenkin nämä yleiskielen määritelmät kasvien nimille ovat tavallisesti laveita, epätarkkoja ja toisinaan myös epäjohdonmukaisia taksonomian kannalta, mikä vaatii laajemmat, erilliset tekstinkappaleensa tarvittaessa asian käsittelylle. Kielitoimiston sanakirjan mukaan oregano on mauste tai maustekasvi mitään tiettyä lajiketta mainitsematta, mutta myöskään sen muotoilu ei kerro, että mäkimeirami ja oregano olisivat täsmälleen rinnakkaisia Origanum vulgare-lajin nimiä. --Orf (keskustelu) 11. helmikuuta 2023 kello 22.37 (EET)
thread_title:  Prismaticum